Suomen säädyt
Vanhan valtion murene,
 yhteiskunnan kulmapaasi,
 Suomen säädyt, maan perustus.

 Varrotte vakavat niinkuin
 Luther Wormsissa.

                       Odotus
 ei kevyt kesäinen aamu,
 ei syksyn pimeä puhde:
 tyyni Suomen talvipäivä.

 »Tässä seisomme.»

                       Takana
 seisovat sadattuhannet,
 isät mennehet manalle,
 sukukunta syntymätön.

 Miksi maassa mielten myrsky?

 Sana Suomen on sanottu.